তথ্য প্রযুক্তি ব্যবহার করে ছিনতাই ও চুরি হওয়া ফোন সেট উদ্ধার
আমর্ড পুলিশ ব্যাটালিয়ন-২ অধিনায়ক অতিরিক্ত ডিআইজি আলী আহমদ খান বলেছেন, ঈদের ছুটির মধ্যেও আমর্ড পুলিশ আধুনিক তথ্য প্রযুক্তি ব্যবহার করে অভিযান চালিয়ে ৫০টি মোবাইল ফোন সেট উদ্ধার করেছে। এই সব মোবাইল ফোন দাবিদারকে আনুষ্ঠানিক ভাবে হস্তান্তর করা হয়েছে। উদ্ধারকৃত মোবাইল ফোনের মূল্য প্রায় ১৪ লাখ ৭৬ হাজার টাকা। এ নিয়ে গেল বছর থেকে চলতি বছরের সোমবার (১৫ এপ্রিল) পর্যন্ত আমর্ড পুলিশ প্রায় ৫শ’ মোবাইল ফোন সেট উদ্ধার করছে।
পুলিশ জানায়, সম্প্রতি দেশের বিভিন্ন স্থানে মোবাইল ফোন সেট ছিনতাই, চুরি ও থাকা পার্টির সদস্যরা ছিনিয়ে নিয়ে যায়। এই সব ঘটনায় অনেকেই থানায় মামলা না করে ঝামেলা এড়াতে সাধারণ ডাইরি (জিডি) করে । পরে তারানতুন করে সি উঠিয়ে নেয়। আর ওই সব জিডির সূত্র ধরে আমর্ড পুলিশ ব্যাটালিয়ন (২) টিম আধুনিক প্রযুক্তি ব্যবহার করে মোবাইল সেট গুলি উদ্ধার করছে।
তারা সারাদেশের বিভিন্ন থানার জিডির তথ্য নিয়ে ক্লু খুজতে থাকেন। ছিনতাই বা চুরি হওয়া মোবাইল ফোন সেটটি ব্যবহার করলে তখন তারা তা নিহ্নিত করে। এরপর কোন সিম ব্যবহার করছে। আর কে সিম ও সেট ব্যবহার করে কোন স্থানে দাঁড়িয়ে কথা বলছে তাও শনাক্ত করে তাৎক্ষণিক ভাবে ঘটনাস্থলে গিয়ে ফোনটি উদ্ধার করছে।
এই ভাবে প্রযুক্তি ব্যবহার করে ঝুঁকি নিয়ে মোবাইল সেট উদ্ধার করছে। এই প্রক্রিয়ায় নতুন করে ৫০টিসহ প্রায় ৫শ’ মোবাইল ফোন সেট তারা উদ্ধার করছেন।
সূত্র জানায়, শুধু ফোনই উদ্ধার নয়, বিকাশে ভূলক্রমে চলে যাওয়া ৯৭ হাজার ২শ’ ৪০ টাকা উদ্ধার করে প্রকৃত মালিকের কাছে হস্তান্তর করেছে। এই ভাবে এই সংস্থা সারাদেশে তাদের প্রযুক্তি ব্যবহার করে মোবাইল ফোন সেট উদ্ধার করছে। উদ্ধারকৃত ফোনের মধ্যে রয়েছে, আই ফোনসহ নানা ধরনের বেশি দামের মোবাইল সেট।
উদ্ধারকৃত মোবাইল ফোনের মধ্যে কদমতলী থানা, কোতোয়ালি থানা, সুধারাম থানা, কক্সবাজার সদর থানা, চন্দ্রগঞ্জ থানা, ভাসানটেক থানা, কবিরহাট থানা, রাউজান থানা, সিদ্ধিরগঞ্জ থানাসহ সারাদেশের বিভিন্ন থানার জিডির সূত্র ধরে হচ্ছে মোবাইল ফোন সেট উদ্ধার।
জানা গেছে, একের পর এক ছিনতাই ও চুরি হওয়া মোবাইল ফোন সেট উদ্ধারের কারণে এখন মোবাইল সেট ছিনতাই ও চুরি কিছুটা হলেও কমেছে। শুধু তাই না, আইএমই নম্বর পরিবর্তনকারী একাধিক চক্রকে হাতে নাতে গ্রেপ্তার করার কারণে অনেকেই এখন চুরি করা বা ছিনতাই করা মোবাইন ফোন সেট কিনার আগ্রহ হারিয়ে ফেলছে। তথ্য প্রযুক্তির কারণে অপরাধীরা কিছুটা হলেও পিছু হটছে।

এপিবিএনের অভিযান